3 जमाहेन्से ङा परमेश्वरला आत्मासे प्लिङ्जी। ओच्छे थे आत्मारी स्वर्गदूतसे ङादा तोङतोङबा ग्लारी भोर्जी। थेरी ङाइ वाला जन्तुथोरी† वाला जन्तुदेन समुन्द्रग्याम थोन्बा लोङ्बा खबा जन्तु ओस्पन तखम्ला। उन्बा १३ः१ स्हीगो। क्रेःबा म्रिङम्हेमे गिक म्राङ्जी। थे जन्तुला गोर निस थोबो मुबा ओच्छे गोर च्युइ रु मुबा। थे जन्तुला जिउ नाङनोन परमेश्वरदा बिरोध लबा मिनगदे भ्रिबा मुबा।* उन्बा १३ः१ 4 थे म्रिङम्हेमेसे चा वाला वाला पिङगैदेन वाला क्वान क्वान्बा मुबा। ओच्छे म्हर, रत्नदेन मोतीगदे क्वान्सी ज्योबा मुबा। थेसे ह्राङला यारी म्हरला खोरे गिक थोबा मुबा। थे खोरे चा थेसे लबा नइबा तामदेन थे स्य्हान्दोदेन छ्याम ब्रेल्सी भ्रबा नइबा खबा तामगदेसे प्लिङ्बा मुबा।* यर्मि ५१ः७ 5 थे म्रिङम्हेमेला ङोरी, "जम्बुलिङला बेश्यागदेदेन नइबा खबा तामगदेला आमा घ्रेन बेबिलोन शहर" भिसी म्हिसे था आयाङ्बा मिन गिक भ्रिबा मुबा। 6 ओच्छे ङाइ थे म्रिङम्हेमे परमेश्वरला म्हिगदेदेन येशूला लागिरी ह्राङला ज्याननोन पिन्बा म्हिगदेला का थुङ्सी ङ्य्होइबा म्राङ्जी।
9 "चु ताम घोबारी ज्ञान बुद्धि तोःला। थे जन्तुला गोर निस थोबो चा थे म्रिङम्हेमे चिबा गङ निस हिन्ना। 10 थे गोर निस ग्लेगदेएनोन हिन्ना, थेनीगदे न्हङरी गोर ङा ग्लेगदे नाश तसी जिन्जी, गिक चा दान्देधोना शासन लबान मुला। ओच्छे स्य्हान्दो गिक चा अझ खबा आरे। थे खमाहेन्से ला न्ही सोमला लागिरी जे थेसे शासन लला। 11 थे जन्तु ङाच्छा सोबान मुबा, तर दान्दे सिसी जिन्बा मुला। थे जन्तु चा भ्रेःरेमला ग्ले हिन्ना। थे जन्तुएनोन गोर निस ग्लेगदे न्हङला ग्ले गिक हिन्ना। तसैनोन थे नाश तला।
†17:3 वाला जन्तुदेन समुन्द्रग्याम थोन्बा लोङ्बा खबा जन्तु ओस्पन तखम्ला। उन्बा १३ः१ स्हीगो।
